Stedet gjennomgikk på midten av 1990-tallet en rekke større utbygginger og fikk et småbypreg. For dette mottok Bærum kommune Bolig- og byplanprisen i 1998. I dag finnes det blant annet omkring 90 butikker, 10 spisesteder, tre apotek, flere legesentre, post i butikk og Vinmonopol. Bekkestua brannstasjon ble åpnet i 1962 og dekker hele østre Bærum. Ved siden av brannstasjonen ligger hovedbiblioteket i Bærum som ble åpnet i februar 1981.Svømmehallen Nadderudhallen er en toppmoderne svømmehall ved Bekkestua.